Kaper in voet geskietŉ Vermeende kaper is Dinsdag geskiet en gewond deur die bestuurder van die motor wat hy probeer kaap het in Wemmerpan, Johannesburg. Lt.kol. Lungelo Dlamini, woordvoerder van die polisie, sê vier mans het die motor in Mooistraat probeer kaap. “Die slagoffer was by die oprit van die N17 toe sy voertuig deur ŉ ander motor geblokkeer is. Terwyl hy ŉ u-draai probeer maak het, het die verdagtes op sy motor losgebrand. Die motoris het uit sy motor geklim en teruggevuur en een van die verdagtes in die voet geskiet.” Dlamini sê twee van die vermeende kapers is in hegtenis geneem en sal binnekort in die Johannesburg-landdroshof verskyn op aanklagte van poging tot moord en die besit van ongelisensieerde vuurwapens.